Назва ракі на першы погляд утворана ад назвы вёскі Воранава. Але існаванне аналагічных гідронімаў – Воранаўка, прыток возера Споры на Пастаўшчыне; азёр Ворань у Лепельскім і Міёрскім раёнах даюць магчымасць прапаноўваць і іншыя меркаванні. Малаверагодная сувязь з назвай птушкі ВАРОНЫ. Хутчэй за ўсё назва ўтворана ад прыбалтыйска-фінскага тэрміна ў значэнні “возера”. Тады назва вёскі Воранава можа быць другаснай.